als_Latn dik_Latn sag_Latn
Microsoft bleu divizionin e pajisjeve dhe shërbimeve të Nokia-së në muajin prill. Pjesë e marrëveshjes ishte që Nokia nuk mund të krijonte telefona inteligjentë deri në vitin 2016, por tani një raport i ri na sugjeron që ekipi që merret me krijimin e pajisjeve të Nokia-së, Nokia N9, po punon për krijimin e një pajisjeje Android.
Në korrik, shefi ekzekutiv i Microsoft-it, Satya Nadella, njoftoi se Microsoft “do të ndërrojë” dizajnin e pajisjeve Nokia X për t’i kthyer në pajisjet Lumia që operojnë me sistemin Windows, me qëllim që të fokusohet tek aplikacionet universale Windows.
Microsoft njoftoi gjithashtu se do të zëvendësojnë markën Nokia Lumia me një logo të Microsoft-it, dhe vetëm dje u zbuluan fotot e telefonit të parë të Microsoft-it pa logon e Nokia-së. Microsoft nuk ka blerë të gjithë kompaninë Nokia, domethënë divizioni i rrjetit dhe ai që merret me krijimin e hartave nuk janë pronë e Microsoft-it, kështu që shanset që njëra nga këto divizione të krijojë një telefon Android me logon e Nokia-së janë shumë të mëdha.
Nokia zbuloi gjithashtu në Twitter se do të zhvillojë një event më 17 nëntor: “Dëshironi të dini se si do të vazhdojë historia e #Nokia-së? Zbulojeni me ekipin e Nokia-së nga 17 nëntori: http://t.co/LfSik0aB3u pic.twitter.com/0Fru28yoGc — Nokia USA (@NokiaUS) October 31, 2014
Le të presim këtë datë për të zbuluar nëse ekipi i Nokia-së do të prezantojë një telefon të ri Android, siç edhe është folur.
(Herë të lexuara: 179)
als_Latn als_Latn als_Latn als_Latn als_Latn als_Latn